google/wiki40b huggingface dataset:
Browning M2

Sejarah

Mesingan ini adalah rekaan John Browning dan direka selepas tamat Perang Dunia I. Nama penuh mesingan ini adakah Browning Machine Gun, Heavy Barrel, Cal. .50, M2, HB, Flexible. Mesingan M2 digunakan sebagai mesingan berat yang digunakan sebagai senjata yang dipasang di atas kenderaan dan juga pada pesawat tentera seperti pesawat pengebom dan pesawat pejuang. M2 masih menjadi mesingan berat utama dalam pasukan tentera NATO dan banyak negara lain. Versi yang lebih kecil menggunakan peluru kaliber 7.62mm dan dikenakan sebagai mesingan M1919 Browning .30-06 Springfield
Walaupun pada asalnya direka sebagai mesingan untuk kegunaan kapal terbang, M2 digunakan oleh Tentera Darat Amerika Syarikat sebagai senjata anti kapal terbang dan anti armor. Dalam tahun 1932, penyesuaian dibuat dengan menggunakan laras yang lebih berat dan mempunyai kawasan permukaan yang lebih luas, membolehkan penyejukan udara yang lebih efisien.

Reka Bentuk

Mesingan M2 menggunakan peluru .50 BMG yang mempunyai kualiti balistik yang terbaik. Mesingan M2 menggunakan papan peluru untuk menyalurkan peluru dengan kadar tembakan 550 tembakan seminit. Walau bagaimana dalam kegunaan sebenar, kadar tembakan lebih rendah digunakan untuk menghindarkan kepanasan laras mesingan.
Mesingan M2 mempunyai jarak tembakan maksimum sejauh 7,000 meter tetapi paling berkesan pada jarak 2,000 meter dan digunakan dengan pelantar stabil seperti tripod ataupun engsel pendakap (pintle) di kenderaan. Walaupun berat, mesingan M2 boleh dibuka menjadi 2 bahagian – mesingan dengan berat 38 kg dan kaki tiga M3 dengan berat 20kg.

AN/M2, M3, M296 dan GAU-10/A

Mesingan M2 banyak digunakan sebagai mesingan dipasang tetap dan ditembak menggunakan kawalan jauh dengan penamaan Browning Machine Gun, Aircraft, Cal. .50, M2. mesingan M2 juga dipasangkan sebagai senjata pertahanan atas kapal terbang pengebom seperti Boeing B-17 Superfortress dan Consolidated B-24 Liberator sama ada dipasangkan dalam turet ataupun di engsel pendakap. Model XM296/M296 adalah model M2 yang diperbaiki untuk kegunaan oleh helikopter OH-58 Kiowa Warrior. M213, M218, GAU-15/A, GAU-16/A, and GAU-18/A
Model M213 adalah varian 50 calibre AN/M2s yang dimodenkan untuk kegunaan sebagai mesingan yang dipasangkan pada engsel pendakap kegunaan guner pintu dalam helikopter. Model GAU-16/A adalah model GAU-15/A dengan pemegang dan pembidik yang diubah suai. Model GAU-18/A adalah varian ringan untuk kegunaan oleh helikopter MH-53J Pavelow II dan HH-60 Pave Hawk Tentera Udara Amerika Syarikat. Pesawat ini tidak menggunakan laras berat.

M2 E50

Model M2 E50 adalah model M2 yang ditingkatkan dan menggunakan laras yang boleh ditukarkan cepat (Quick Change Barrel (QCB))
La Sauvetat, Puy-de-Dôme

La Sauvetat merupakan sebuah komun di jabatan Puy-de-Dôme di tengah Perancis.
Wolferschwenda

Wolferschwenda merupakan sebuah kawasan perbandaran terletak di daerah Kyffhäuserkreis, Thüringen, Jerman.
Baregbeg, Baregbeg

Poskod

Poskod yang digunakan di Baregbeg adalah 46274. Terdapat 9 buah desa di dalam daerah kecamatan Baregbeg.
Belui

Poskod

Poskod yang digunakan di Belui adalah 37161. Terdapat 14 buah desa di dalam daerah kecamatan Depati Tujuh.
Volvo Trucks

Sejarah

Apabila Volvo mengeluarkan kereta pertamanya pada tahun 1927, trak pertama sudah ada di meja lukisan. Pada awal 1928, siri LV 1 telah dibentangkan kepada orang ramai. Walaupun mengikut piawaian moden ia hanyalah trak, kejayaan segera dan 500 unit dijual sebelum musim panas. Ia mempunyai enjin 2.0L 4 silinder yang dinilai pada 28 hp (21 kW).
Tanjung Lamin

Poskod

Poskod yang digunakan di Tanjung Lamin adalah 37352. Terdapat 7 buah desa di dalam daerah kecamatan Pamenang Barat.
Quero, Sepanyol

Quero merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Castellví de la Marca

Castellví de la Marca merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
I masnadieri

Latar belakang

Pada tahun 1842, Benjamin Lumley mengambil alih pengurusan Her Majesty's Theatre, sebuah rumah opera tradisi Itali di London.
Tiga tahun kemudian, opera Verdi yang berjudul "Ernani" dipersembahkan di Her Majesty's Theatre dan menerima pujian ramai meyakinkan Lumley untuk meminta Verdi menulis satu opera baru untuk dipersembahkan buat pertamakali di rumah opera beliau. Verdi ketika itu sudah pun terkenal sebagai penggubah utama negara Itali.
Verdi menerima cadangan Lumley dan bercadang untuk membuat persembahan opera di situ pada musim panas pada tahun 1846. Nasib agak malang untuk Lumkey, persembahan opera Verdi terpaksa ditangguhkan sehingga 1847 kerana sakit Verdi berlarutan. Ketika dalam masa perubatan, salah seorang rakan karib Verdi, Andrea Maffei, seorang pemuisi yang menterjemahkan kerja Shakespeare dan Schiller kepada bahasa Itali mencadangkan opera "Macbeth" dan kerjaseni Schiller, "Die Rãuber" mungkin boleh menyumbang subjek-subjek operatik yang sesuai.
Maffei sendiri mengusahakan libreto untuk opera Schiller, yang berjudul "I masnadieri" dalam bahasa Itali, manakala, libretis tetap Verdi, Francesco Maria Piave menyumbangkan teks-teks yang sesuai diambil dari opera "Macbeth".
Pada asalnya, Verdi bercadang untuk menerbitkan "I masnadieri" ketika karnival di Florence dan mempersembahkan pembukaan "Macbeth" di London pada tahun itu, malangnya beliau gagal mendapatkan tenor yang sesuai di Florence untuk peranan “Carlo”. Oleh itu, beliau menyudahkan "Macbeth" terlebih dahulu untuk persembahan di Florence dan kemudiannya meghasilkan "I Masnadieri" untuk persembahan di London. Verdi berlepas ke London dari Itali pada akhir bulan Mei 1847 apabila kerja-kerja gubahannya selesai kecuali bahagian orkhestra yang hanya dibuat apabila opera itu mula masuk sessi latihan.
Para pelakon dan penyanyi opera yang terpilih untuk malam pembukaan pada 22 Julai, 1847 adalah dianggap paling tinggi taraf untuk piawaian antarabangsa, yang memperkenalkan penyanyi soprano koloratura Sweden yang ternama, Jenny Lind untuk peranan utama wanita, "Amalia".
Malam pembukaan itu dihadiri oleh ramai orang-orang kenamaan termasuk Permaisuri England, Ratu Victoria dan suaminya, Putera Albert dari Saxe-Coburg dan Gotha , Duke of Wellington Arthur Wellesley, dan semua ahli aristokrat Britain. Persembahan tersebut mendapat kejayaan yang amat beasr dan disanjungi tinggi dengan laporan-laporan akhbar yang amat memberangsangkan. Namun, kejayaan itu hanyalah sekali dan tidak berulang lagi di masa dan tempat yang lain sehingga ke hari ini.
Jelaing anak Mersat

Pilihan raya Malaysia 2008

Dalam Pilihan Raya Umum Malaysia 2008, Jelaing Anak Mersat bertanding menggunakan tiket Barisan Nasional . Beliau telah bertanding di kawasan parlimen Saratok , negeri Sarawak. Jelaing Anak Mersat telah menang dengan mendapat undi sebanyak 12470.
Calon lawan ialah Mohd Yahya Bin Abdullah dari PKR mendapat 3,764 undi - Kalah . Peratus pengundi yang keluar ialah 68.65%. Undi rosak sebanyak 218.
Sekolah Kebangsaan Sultan Abdul Aziz, Selangor

Sejarah

Keperluan untuk mempunyai sebuah sekolah Inggeris kerajaan di Kuala Selangor telah mula dirasakan dan diajukan oleh penduduk-penduduk daerah Kuala Selangor sejak akhir tahun 1930an dan awal tahun 1940an, tetapi ura-ura terhenti kerana meletusnya Perang Dunia Kedua.
Pada awal tahun 1950, D.A. Borrie selaku Pegawai Daerah dan Pengerusi Majlis Bandaran Kuala Selangor telah menyediakan sebuah ‘Memorandum’ bagi pihak 110 000 penduduk daerah Kuala Selangor.
Berdasarkan kepada ‘Memorandum’ tersebut maka pihak kerajaan  telah bersetuju membuka sebuah sekolah Inggeis Kerajaan di daerah ini. Dengan jasa baik Taukeh Teh Aik Chong yang telah mendermakan sebuah bangunan yang pernah dijadikan kelab golf, maka pada 4 September 1950 terdirilah sebuah sekolah Inggeris yang pertama di daerah Kuala Selangor.
Sekolah ini telah dirasmikan oleh Yang Mulia Raja Uda, Menteri Besar Selangor ketika itu dan telah dinamakan Government English School, Kampong Kuantan.
Guru Besar yang pertama ialah En. D. S. Attygale. Ketika dibuka ianya mempunyai hanya seramai 119 orang murid termasuk anak taukeh Aik Chong iaitu Teh Chai Kee.
Kesemua murid-murid ini datang dari seluruh daerah Kuala Selangor termasuk kawasan Tanjong Karang yang terdiri dari perbagai kaum.
Namun begitu kebanyakkannya datang dari kampung-kampung dan ladang-ladang yang berhampiran dengan kampong Kuantan.
Pada tahun 1954, dua buah bangunan tambahan yang mengandungi lapan bilik darjah telah siap didirikan. YTM Tengku Salehuddin Abdul Aziz Shah, Raja Muda Selangor ketika itu telah merasmikan bangunan tersebut.
Sekolah ini terus berkembang . Pada tahun 1957 sekolah ini telah memulakan pelajaran menengahnya. Sebuah kelas tingkatan satu telah dibuka pada tahun yang sama. Pada tahun 1958, empat buah lagi bilik darjah telah dibina. Di akhir tahun 1959, kumpulan pertama dari murid sekolah ini seramai 36 orang menduduki peperiksaan LCE, dan 18 orang pula telah lulus dalam peperiksaan tersebut.
1 Januari 1960 merupakan satu lagi tarikh bersejarah bagi sekolah ini . Pentadbir sekolah rendah dan menengah telah diasingkan. En. Loh Pak telah dilantik sebagai guru besar sekolah menengah. Sejak tahun itu, sekolah ini telah digelar dengan panggilan 'The English School' di Kampong Kuantan. Sekolah ini pernah mempunyai murid seramai 1 500 orang pada satu masa.
Pada 1 Januari 1963, sekolah menengah yang dijalankan di kawasan sekolah ini dipindahkan ke Sekolah Menengah Sultan Abdul Aziz, Kuala Selangor. Oleh yang demikian sekolah rendah juga dinamakan Sekolah Rendah Kebangsaan (Ing) Sultan Abdul Aziz.
Jugsalai

Demografik 2001

Menurut bancian India pada tahun 2001, Jugsalai memiliki bilangan penduduk seramai 46,061. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Jugsalai memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Nintendo DS

Nintendo DS merupakan satu konsol permainan video bimbit yang dihasilkan oleh syarikat pembina konsol permainan video Nintendo. Ia telah dipasarkan pada tahun 2004. Konsol ini mempunyai dua skrin LCD, salah satunya ialah skrin sesentuh. Selain mempunyai skrin sesentuh yang unik, konsol bimbit ini juga mempunyai mikrofon binaan dalaman dan juga menyokong fungsi WiFi, iaitu sejenis sistem perhubungan tanpa wayar bagi membolehkan para pemainnya berhubung sesama sendiri dari seluruh dunia dengan menggunakan ID dan kod tersendiri bagi setiap pemain.
Pada tahun 2006, Nintendo telah mengeluarkan Nintendo DS Lite, iaitu Nintendo DS yang telah diubah suai daripada versi asalnya dengan reka bentuk dan susun atur butang kawalan baru serta keterangan lampu skrin yang boleh diubah suai kepada 4 peringkat.

Keserasian

Nintendo DS berkebolehan memainkan katrij Game Boy Advance(GBA) yang mana katrij GBA ini dimasukkan ke dalam slot 2 pada Nintendo DS, manakala katrij Nintendo DS ini sendiri dimasukkan pada slot 1. Walau bagaimanapun, Nintendo DS tidak boleh memainkan sebarang katrij daripada konsol Game Boy Color ataupun Game Boy biasa.
Selain itu Nintendo DS mampu mengesan sesetengah katrij GBA yang berada pada slot 2 untuk membuka atau mendapatkan kandungan istimewa untuk permainan katrij Nintendo DS itu sendiri.

Senarai Game

Lihat senarai permainan bagi Nintendo DS
Großmölsen

Großmölsen merupakan sebuah kawasan perbandaran terletak di daerah Sömmerda, Thüringen, Jerman.
Pasar Lubuk Landai

Poskod

Poskod yang digunakan di Pasar Lubuk Landai adalah 37263. Terdapat 9 buah desa di dalam daerah kecamatan Tanah Sepenggal.
Barwar

Demografik 2001

Menurut bancian India pada tahun 2001, Barwar memiliki bilangan penduduk seramai 11,800. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Barwar memiliki kadar pendidikan (kebolehan membaca) 43%, di bawah kadar purata kebangsaan 59.5%; dengan 62% lelaki dan 38% wanita mampu membaca. 19% dari populasi berusia di bawah 6 tahun. (2001)
Tordelrábano

Tordelrábano merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Institut Sains dan Teknologi Jerman (Singapura)

Institut Sains dan Teknologi Jerman (disingkatkan sebagai GIST) adalah sebuah institut pengajian dan pendidikan didirikan di Singapura disebabkan kolaborasi di antara Universiti Teknikal Munich, Universiti Kebangsaan Singapura dan Universiti Teknologi Nanyang.
Villebrumier

Villebrumier ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
An Yong-hak

Karier antarabangsa

An mewakili pasukan kebangsaan Korea Utara ketika Piala Dunia FIFA 2010 di Afrika Selatan.
Pas-en-Artois

Pas-en-Artois merupakan sebuah komun di jabatan Pas-de-Calais di utara Perancis.
My Chemical Romance

Awal kerjaya (2001–2002)

Kumpulan ini dibentuk oleh Gerard Way dan Matt Pelissier lebih kurang seminggu selepas serangan 11 September 2001. Menyaksikan sendiri perlanggaran kapal terbang dengan Pusat Dagangan Dunia, kehidupan Way telah dipengaruhi lantas membuatkannya menubuhkan kumpulan muzik. Cara dia menulis lagu "Skylines and Turnstiles" ialah pernyataann perasaannya terhadap 11 September itu. Tidak lama selepas itu, Ray Toro dihubungi dan ditanya untuk menyertai kumpulan itu kerana ketika itu Way tidak boleh menyanyi dan memainkan gitar pada masa yang sama. Sesi rakaman pertama dilakukan di loteng Pelissier, apabila lagu "Our Lady of Sorrows" (sebelum itu dipanggil "Bring More Knives") dan "Cubicles" dirakamkan. Frank Iero mendedahkan bahawa kumpulan itu menghabiskan lirik "Best Day Ever" sebaik sebelum mereka tiba di studio untuk memulakan rakaman. Kugiran ini merujuk sesi tersebut sebagai "The Attic Demos". Mikey Way, adik lelaki Gerard, menyukai demo tersebut hingga dia memutuskan untuk menyertai kumpulan itu selepas berhenti dari kolej. Khabar angin mengatakan bahawa Mikey mempelajari gitar bass hanya untuk menyertai kumpulan ini, tetapi Gerard Way merekodkan terus ke dalam CD/DVD Life on the Murder Scene apabila dia mengatakan bahawa Mikey telahpun berada dalam beberapa kumpulan muzik lain sebelum menyertai My Chemical Romance. 
My Chemical Romance menandatangani perjanjian dengan Eyeball Records. Sementara dengan Eyeball Records, kumpulan itu menemui Frank Iero, vokalis utama dan gitaris untuk Pencey Prep. Selepas Pencey Prep berpecah pada 2001-02, Frank menyertai My Chemical Romance, beberapa hari sahaja sebelum album sulung direkodkan.  Tiga bulan selepas penubuhan kumpulan, mereka merakamkan album pertama mereka, I Brought You My Bullets, You Brought Me Your Love, lalu dilancarkan pada 2002. Walaupun menyertai kumpulan hanya beberapa hari sebelum sesi rakaman berlangsung, Iero memainkan gitar dalam dua lagu, "Early Sunsets Over Monroeville," dan "Demolition Lovers." Ketika ini, kumpulan ini ditempah untuk membuat persembahan di tempat yang tidak terkenal, Big Daddy's, iaitu tempat mereka mula menerima perhatian ramai.
Antosianin

Antosianin (bahasa Inggeris: anthocyanin, berasal dari gabungan kata Yunani:anthos = "bunga", dan cyanos = "biru") adalah pigmen larut air yang secara semula terdapat pada berbagai jenis tumbuhan. Sesuai namanya, pigmen ini memberikan warna pada bunga, buah, dan daun tumbuhan hijau, dan telah banyak digunakan sebagai pewarna semulajadi dalam berbagai produk kesihatan harian malah dalam produk makanan.  Warna diberikan oleh antosianin berasal dari susunan ikatan rangkap terkonjugasinya yang panjang, sehingga mampu menyerap cahaya pada rentang cahaya tampak. Sitem ikatan rangkap terkonjugasi ini juga yang mampu menjadikan Antosianin sebagai antioksidan iaitu sejenis bahan peneutral radikal bebas berbahaya. Antosianin merupakan sub-tipe senyawa organik dari keluarga flavonoid, dan merupakan anggota kelompok senyawa yang lebih besar iaitu polifenol. Beberapa senyawa antosianin yang paling banyak ditemukan adalah pelargonidin, peonidin, sianidin, malvidin, petunidin, dan delfinidin.

Manfaat bagi kesihatan

Salah satu fungsi antosianin adalah sebagai antioksidan di dalam tubuh sehingga dapat mencegah terjadinya aterosklerosis, penyakit penyumbatan pembuluh darah. Antosianin bekerja menghambat proses aterogenesis dengan mengoksidasi lemak jahat (lemak trans tepu) dalam tubuh, iaitu lipoprotein Densiti Rendah (LDL). Kemudian antosinin juga melindungi integritasi sel endotel yang melapisi dinding pembuluh darah sehingga tidak terjadi kerosakan pada dinding pembuluh darah. Kerosakan sel endotel merupakan awal mula pembentukan aterosklerosis, maka ia harus dihindari. Selain itu, antosianin juga menenangkan pembuluh darah untuk mencegah aterosklerosis dan penyakit kardiovaskular yang lain. Berbagai manfaat positif dari antosianin untuk kesihatan manusia adalah untuk melindungi perut dari kerosakan, menghambat sel tumor, meningkatkan kemampuan penglihatan mata, serta berfungsi sebagai senyawa anti-inflamasi yang melindungi otak dari kerosakan. Selain itu, beberapa kajian juga menyebutkan bahawa senyawa tersebut mampu mencegah obesiti dan diabetes, meningkatkan kemampuan memori otak dan mencegah penyakit neurologis, serta menangkal radikal bebas dalam tubuh.

Aplikasi

Berbagai jenis pigmen antosianin yang diekstrak dari buah-buahan tertentu telah banyak dimanfaatkan sebagai pewarna pada produk minuman ringan, susu, yogurt minuman, minuman beralkohol, produk beku, dll. Penggunaan pewarna semulajadi seperti antosinanin semakin diminati kerana dapat mengurangi penggunaan pewarna sintetik yang bersifat toksik dan tidak mudah berkalobrasi dengan tubuh badan. Antosianin juga dimanfaatkan dalam pembuatan suplemen nutrisi kerana memiliki banyak kesan positif bagi kesihatan manusia. Selain itu, antosianin juga dimanfaatkan dalam proses penyimpanan serta pengawetan buah, serta pembuatan selai buah. Di Jepun, antosianin tidak hanya digunakan sebagai pewarna makanan, tetapi juga digunakan sebagai pewarna kertas (kertas Awobana).
Penyorokan barangan

Penyorokan barang ialah membeli dan menyimpan barangan agar ia boleh dijual kepada orang lain pada keuntungan besar.
Sekolah Kebangsaan Menanam

Sejarah

Sk.menanam di tubuhkan
Suenaga Mami

Suenaga Mami ialah ahli Hello! Project kumpulan Sheki-Dol dari 2001 hingga 2002. Pada 2007 dia menjadi artis solo, menggunakan nama Rin, memasarkan album mini Rin Toshite... .
Mesango

Poskod

Poskod yang digunakan di Mesango adalah 37353. Terdapat 4 buah desa di dalam daerah kecamatan Tabir Lintas.
Bom petrol

Bom Molotov atau bom petrol ialah sejenis senjata buatan sendiri yang mudah, terdiri daripada bekas kecil berisi minyak petrol serta sering digunakan dalam rusuhan.
Istilah asal untuk bom jenis ini iaitu "koktel Molotov" (Bahasa Finland: polttopullo atau Molotovin koktaili) diberikan oleh warga Finland semasa Perang Musim Sejuk sebagai suatu penghinaan ke atas Vyacheslav Molotov, Menteri Luar Soviet, atas rancangan pakatannya bersama wakil sepangkatnya dari Jerman Nazi, Joachim von Ribbentrop yang membahagikan pengaruh dalam negara tersebut serta kawasan berjiranan; terutamanya ke atas propaganda yang disiar menyokong rancangan tersebut.

Mekanisme

Bentuk bom petrol paling asas terdiri daripada botol kaca berisi bahan api petrol dengan sumbu yang biasanya diperbuat daripada kain buruk yang direndam di dalam minyak petrol (atau apa jua bahan mudah terbakar yang lain) yang dilekatkan pada botol menggunakan gabus atau penutup botol.
Untuk menggunakannya, sumbu dinyalakan dan seterusnya botol tersebut dilemparkan kepada sasaran seperti kenderaan ataupun kubu.
Apabila botol tersebut pecah akibat hentakan, titisan dan wap minyak petrol seterusnya dinyalakan oleh sumbu, menyebabkan berlakunya bebola api diikuti api yang marak menyala.
Selain petrol, cecair mudah terbakar lain seperti metanol dan turpentin juga boleh digunakan. Agen pemekat seperti tar dan minyak pelincir juga boleh ditambah pada minyak petrol untuk membantu cecair terbakar pada sasaran serta untuk menghasilkan kepulan asap yang melemaskan.

Pengharaman

Di kebanyakan kawasan, penghasilan bom petrol adalah diharamkan. Penggunaannya terhadap orang awam boleh didakwa di bawah beberapa kesalahan seperti keganasan, pembunuhan, kemusnahan harta benda dsb. di bawah undang-undang. Di Amerika Syarikat, bom petrol dianggap sebagai "senjata pemusnah" seperti yang dikuatkuasakan oleh ATF.
Chen Man Hin

Latar belakang

Chen Man hin dilahirkan di China dan belayar ke Tanah Melayu pada usia muda, sebelum Perang Dunia Kedua . Pada 1946, beliau belajar di King Edward VII Medical College di Singapura dan lulus pada 1952. Selepas itu bekerja sebagai pegawai perubatan / doktor di Singapura dan kemudian Hospital Seremban sehingga tahun 1956, apabila membuka klinik sendiri.

Pengasas dan penasihat DAP

Chen Man Hin menjadi pengasas DAP di Seremban bersama pemimpin lain seperti Lim Kit Siang, Dr. Tan Seng Giaw, peguam Karpal Singh (CEC) dan Hu Sepang. Kemudian, beliau dilantik sebagai Penasihat Seumur Hidup DAP. Ibu pejabat DAP ketika itu terletak di Bangunan Choo Teik, Seremban. Era 1980-an, Negeri Sembilan pernah menjadi kubu kuat DAP. Negeri Sembilan mempunyai 7 kerusi parlimen dan 32 kerusi Adun.
Pemimpin awal DAP ialah Chan Tech Chan , Dr Liew Ji Sheng , peguam Lim Koon Jie , Chan Kok Kit , Wang Rui Ai , Walter Loh (Setapak) , Devan Nair (Setiausaha , kemudian Presiden Singapura) , peguam Lee Ming Chang dan Goh Hock Guan. Pemimpin lain ialah Lai Teo Kuan, Mahdevan Nair ,Ibrahim Sengel (Adun), Richard Ho (parlimen Setiawan), Fadzlan Yahya dan Nor Jetty sebagai Timbalan Pengerusi DAP . Dr Siva sebagai Bendahari.
Adun DAP di Negeri Sembilan, Datuk Lee Yuen Fong (Temiang) dan Yip Chee Keong (Lobak) menyertai MCA. Pada 2004, Setiausaha Agung DAP , Kerk Kim Hock pernah bertanding di Lukut. Chen Man Hin selaku penasihat DAP turut bertindak terhadap Lim Fui Ming (Adun Bahau) yang mahu keluar parti pada 2007.

Pilihan raya

Ekoran kematian Adun MCA di Rahang,Negeri Sembilan, Chen Man Hin telah bertanding sebagai calon Bebas dan beliau menang.Pilihan raya kecil Rahang diadakan pada 9 Disember 1965. Beliau menggunakan lambang bunga 'cherry blossom'. Ketika itu DAP dalam proses penubuhan dan berjaya didaftarkan pada 18 Mac 1966. Kemenangan itu membolehkan beliau dilantik sebagai Pengerusi kebangsaan DAP. Dalam Pilihan raya umum Malaysia 1964, pembangkang kalah teruk kerana perpecahan Parti Rakyat dan Parti Buruh. Namun parti DAP bangkit . Parti Rakyat pimpinan Ahmad Boestamam yang masih di dalam penjara , membantah tindakan Parti Buruh yang mempersoalkan kedudukan bahasa Melayu. Pengerusi Parti Buruh, Lim Kean Siew , ahli parlimen Datuk Keramat dan Adun Air Hitam, Pulau Pinang mempersoalkan bahasa Melayu menjadi bahasa pengantar di Malaysia.
Seterusnya beliau menang dalam Pilihan raya 1978 dan 1986. Tahun 1986, DAP menang 24 kerusi Parlimen dan 56 kerusi negeri.
Tahun 1999, beliau kalah bertanding di P118 Rasah, Negeri Sembilan kepada Datuk Goh Siow Huat (BN) . Tahun 1999, Lim Kit Siang dan Karpal Singh tewas mengejut di Pulau Pinang tetapi PAS menang besar di Terengganu dan membentuk kerajaan. Ramai hulubalang UMNO tewas, antaranya ialah Tan Sri Wan Mokhtar Ahmad ; Tan Sri Abdul Hamid Othman ; Yusof Noor ; Datuk Dr. Ibrahim Saad ; Datuk Ibrahim Ali; Datuk Idris Jusoh; Datuk Abu Bakar Daud; Datuk Tengku Mansor Mahmud; Datuk Seri Megat Junid Megat Ayub (Parit); Menteri Kewangan Kedua, Datuk Mustapa Mohamed (Jeli) dan ; Menteri Pembangunan Luar Bandar, Datuk Annuar Musa (Peringat).
Gunungjaya, Cisaat

Poskod

Poskod yang digunakan di Gunungjaya adalah 43152. Terdapat buah desa di dalam daerah kecamatan Cisaat.
Savins

Savins ialah sebuah komun yang terletak di komun Seine-et-Marne di utara-tengah Perancis.
Val d'Or, Pulau Pinang

Val d'Or merupakan bandar perindustrian dan bandar kampung (tempat kediaman) di daerah Seberang Perai Selatan, Pulau Pinang.
Caours

Caours ialah sebuah komun yang terletak di komun Somme di Picardie di utara Perancis.
Jatisari, Tanjungsari

Poskod

Poskod yang digunakan di Jatisari adalah 45362. Terdapat buah desa di dalam daerah kecamatan Tanjungsari.